ალექსანდრე გოლდშტეინი

ალექსანდრე ალექსანდრეს ძე გოლდშტეინი (დ. 1910, ტფილისი, რუსეთის იმპერია — გ. 5 დეკემბერი, 1979, თბილისი, საქართველოს სსრ) — ქართველი და საბჭოთა მოკრივე და კრივის მწვრთნელი. საკავშირო კატეგორიის მსაჯი (1937), საბჭოთა კავშირის სპორტის დამსახურებული ოსტატი (1939).ალექსანდრე გოლდშტეინიალექსანდრე გოლდშტეინიГольдштейн Александр Александрович

ბიოგრაფია
ალექსანდრე გოლდშტეინი თბილისში, 1910 წელს დაიბადა. კრივში ვარჯიში სპორტკლუბ მოსკოვის „დინამოში“, კონსტანტინე გრადოპოლოვთან დაიწყო.კონსტანტინე გრადოპოლოვი () — ცნობილი საბჭოთა მოკრივე და კრივის მწვრთნელი, საბჭოთა კავშირის სპორტის დამსახურებული ოსტატი (1940), საბჭოთა კავშირის დამსახურებული მწვრთნელი (1956). 1930-იანი წლების შუა ხანებში მოსკოვიდან საქართველოში ჩამოვიდა და აქ ჩამოაყალიბა კრივის სკოლა სრულიად განსხვავებული ხედვითა და სამწვრთნელო მიდგომით, რამაც რესპუბლიკის მოკრივეებს მნიშვნელოვნად შეუწყო ხელი განვითარებისა და თვისობრივად უფრო მაღალ დონეზე ასვლის საქმეში, როგორც სპორტული ოსტატობის, ასევე სხვადასხვა შეჯიბრებებში მიღწეული შედეგების თვალსაზრისით. მონაწილეობდა სხვადასხვა შეჯიბრებებში.Энциклопедия бокса 

1926 წლის 14 მაისს მოსკოვში ჩატარდა შეჯიბრებები ახალბედა მოკრივეთა შორის, სადაც თავისი კარგი ტექნიკითა და მკვეთრი დარტყმებით ყურადღება მიიპყრო ახალგაზრდა ალექსანდრე გოლდშტეინის გამოსვლამ. ამ შეჯიბრებიდან ნახევარი წლის შემდეგ იგი რუსეთის ფედერაციის მოკრივეთა ნაკრებში მიიწვიეს.

1927 წლის იანვარში ლენინგრადში გამართულ რუსეთის ფედერაციის პირველობაზე კრივში, ალექსანდრე გოლდშტეინმა 51 კგ წონით კატეგორიაში ჩემპიონის წოდება, ხოლო ოსლოში გამართულ საერთაშორისო ტურნირზე მესამე ადგილი მოიპოვა.

1928 წლის იანვარში ნიჟნი-ნოვგოროდში გამართულ სპორტსაზოგადოება „დინამოს“ პირველობაზე კრივში, ალექსანდრე გოლდშტეინმა კვლავ მოიპოვა ჩემპიონის წოდება, ამჯერად 54 კგ წონით კატეგორიაში.

საქართველოს სახელმწიფო ფიზიკური კულტურის ინსტიტუტისა და მწვრთნელთა უმაღლესი სკოლის დამთავრების შემდეგ მოკრივეთა აღზრდას მოჰკიდა ხელი. სამწვრთნელო ასპარეზზე კიდევ უფრო თვალსაჩინოდ და სრულად გამოვლინდა ალექსანდრე გოლდშტეინის გამორჩეული ნიჭი და უნარი ახალგაზრდა მოკრივეთა აღზრდისა და მომზადების საქმეში. 

რამდენიმე წელი ბაქოში მუშაობდა, 1936 წლიდან კი თბილისში განაგრძო მოღვაწეობა, სადაც მთელი თავისი ძალა და ენერგია მოახმარა საქართველოში კრივის განვითარებისა და პოპულარიზაციის საქმეს. მის მიერ მომზადებული მოკრივეები მრავალი წლის განმავლობაში იყვნენ ქვეყნის უძლიერეს მოკრივეთა შორის, როგორც რესპუბლიკურ, ასევე საკავშირო დონეზე.Гольдштейн Александр Александрович — боксер, тренер 

17 წლის მანძილზე საქართველოს სსრ მოკრივეთა ნაკრები გუნდის მწვრთნელი იყო.სოხუმში გამართულ საქართველოს სსრ 1943 წლის მოკრივეთა პირველობაზე გუნდური პირველობა მოიპოვა თბილისის „დინამოს“ გუნდმა ალექსანდრე გოლდშტეინის ხელმძღვანელობით. ამავე დროს აქტიურად მონაწილეობდა სსრ კავშირის ნაკრები გუნდის მზადებაშიც. მისი ხელმძღვანელობით საქართველოს ნაკრებმა გუნდმა სსრ კავშირის გუნდური პირველობა მოიპოვა.საქართველოს მოკრივეთა ნაკრები გუნდი ორჯერ გახდა სსრ კავშირის გუნდური ჩემპიონატების გამარჯვებული — 1936 წელს (მ. ბერიევი, შ. გორგასლიძე, გ. ვართანოვი, ა. ავეტისოვი, ბ. კვინიხიძე, ზ. კანდელაკი, ვ. ონგემახი, ა. ბაქრაძე, ვ. რუდომეტკინი, ა. ნავასარდოვი) და 1945 წელს — (ბ. კალაძე, ე. მესიანი, ე. არისტაგოვი, გ. ვართანოვი, შ. გორგასლიძე, ბ. მელაძე, შ. დვალი, ლ. გუდუშაური, ა. ნავასარდოვი).Чемпионы и призёры чемпионатов СССР по боксу 

სხვადასხვა დიდ შეჯიბრებებში წარმატებით გამოდიოდნენ ალექსანდრე გოლდშტეინის აღზრდილები: გაბრიელ ხანუკაშვილი, გიორგი ვართანოვი, ანდრო ნავასარდოვი, ედუარდ არისტაკისიანი, შალვა გორგასლიძე, ბორის მელაძე, ლევან ღუდუშაური და სხვები.

1939 წელს საქართველოში კრივის განვითარებაში შეტანილი დიდი წვლილისთვის მიენიჭა საბჭოთა კავშირის სპორტის დამსახურებული ოსტატის წოდება.

1943 წლის დეკემბერში სოხუმში გაიმართა მოკრივეთა შეჯიბრება საქართველოს სსრ პირველობაზე. სხვადასხვა წონით კატეგორიებში ჩემპიონები გახდნენ ზურაბ კანდელაკი, გაბრიელ ხანუკაშვილი, გიორგი ვართანოვი, ბორის მელაძე, ლევან ღუდუშაური და ანდრო ნავასარდოვი.მათ გარდა ჩემპიონის წოდება მოიპოვეს ასევე — აგასიევმა და შახპარონოვმა. გუნდური პირველობა მოიპოვა ალექსანდრე გოლდშტეინის მიერ მომზადებულმა თბილისის „დინამოს“ გუნდმა. მეორე ადგილზე შავი ზღვის ფლოტის მოკრივეთა გუნდი გავიდა.

 ფაქტები 
1960 წლის სექტემბერში საქართველოს პროფკავშირულ სპორტსაზოგადოებების კრივის წარმომადგენელთა თათბირმა აირჩია კრივის რესპუბლიკური სექციასექციის მიზანს წარმოადგენდა სპორტსაზოგადოებების მოკრივეთა სპორტული სექციების მუშაობის ხელმძღვანელობა და ორგანიზაცია. 15 კაცის შემადგენლობით, ხოლო სექციის თავმჯდომარედ — სპორტის დამსახურებული ოსტატი ალექსანდრე გოლდშტეინი.

ფიზკულტურასა და სპორტში მოღვაწეობის პარალელურად, სხვადასხვა დროს მუშაობდა საქფოტოს მთავარ ინჟინრად, პოლიგრაფიული სუვენირების ლაბორატორიის უფროსად, თბილისის განათლების განყოფილების მთავარ მწვრთნელად, ხოლო 1977 წლიდან გარდაცვალებამდე — საქართველოს სპორტკომიტეტში ინსტრუქტორ-ორგანიზატორად.

 ბიბლიოგრაფია 



პერიოდიკა







 ნოზაძე, ოთარ. ჩვენებურია, თბილისელი... // გაზ. „კავკასიონი“, 16 სექტემბერი, 1995, № 164 (233), გვ. 11.

სტატიები








რესურსები ინტერნეტში

 ციფრული ბიბლიოთეკა „ივერიელი“
 Профессиональный союз боксеров и тренеров

კომენტარები

სქოლიო

კატეგორია:დაბადებული 1910
კატეგორია:გარდაცვლილი 5 დეკემბერი
კატეგორია:გარდაცვლილი 1979
კატეგორია:თბილისში დაბადებულები
კატეგორია:ქართველი მოკრივეები
კატეგორია:საბჭოთა კავშირის სპორტის დამსახურებული ოსტატები